Juwita

Juwita merupakan sebuah filem Melayu yang diterbitkan oleh Malay Film Productions di Singapura. Filem ini diterbitkan dalam bentuk filem hitam putih tanpa warna.

Filem ini mula ditayangkan di pawagam pada 12 Oktober 1951 di Singapura dan Persekutuan Tanah Melayu. Menampilkan barisan pelakon seperti P. Ramlee, Kasma Booty, A. Rahim, Ulong Jawa dan ramai lagi. Filem ini diarahkan oleh S. Ramanathan.

Sinopsis
Mengisahkan Ramlee (P. Ramlee), seorang penggubah lagu dan konduktor muzik yang terkenal, pulang ke kampung halaman di Singapura selepas meninggalkannya selama lima tahun. Dia terkejut apabila mendapati kekasihnya Juwita (Kasma Booty) telah menjadi buta akibat kemalangan beberapa tahun yang lalu. Ramlee berusaha mengumpul duit sebanyak 1000 ringgit untuk mengembalikan penglihatan Juwita semula. Dalam pada itu, Hassan (A. Rahim), teman baik Ramlee juga menyimpan perasaan cinta terhadap Juwita. Hassan mendapatkan bantuan Rohani (Salmah Ibrahim), seorang penari dalam kumpulan muzik Ramlee untuk memusnahkan percintaan Ramlee dan Juwita. Rohani mengambil peluang tersebut kerana dia juga berminat pada Ramlee. Kerana percayakan Hassan, Ramlee menyerahkan urusan pembedahan mata Juwita kepada Hassan kerana Ramlee terpaksa berlepas ke Bangkok atas urusan kerjanya. Penglihatan Juwita pulih seperti sedia kala. Di Bangkok pula, Rohani mengirim telegram palsu kepada Juwita memberitahunya bahawa Ramlee telah mati dalam kemalangan di Bangkok. Dengan berita buruk tersebut, Hassan berjaya juga untuk mengahwini dengan Juwita. Keadaan konflik cinta dan dendam menyebabkan Hassan dan Rohani bersepakat untuk mencederakan Ramlee dan Juwita. Akhirnya, Ramlee dan Juwita meninggal dunia akibat dari pelanggaran dengan motokar tersebut yang dipandu oleh Hassan. Hassan dan Rohani kemudiannya diberkas dan dipenjarakan diatas kesalahan jenayahnya.

Pelakon

Pelakon utama
 P. Ramlee sebagai Ramlee
 Kasma Booty sebagai Juwita
 A. Rahim sebagai Hassan
 Salmah Ibrahim sebagai Rohani
 Ulong Jawa sebagai Salim

Pelakon pembantu
 Daeng Harris sebagai Dol
 Saadiah sebagai Norsiah
 Siti Tanjung Perak sebagai isteri Dol
 S. Shamsuddin sebagai rakan Dol
 Malek Sutan Muda sebagai Doktor
 Aini Jasmin sebagai orang gaji Rohani
 Hashim Nor sebagai majikan Ramlee

Pelakon tambahan
 Nordin Ahmad sebagai pegawai polis
 Hussein Haniff

Runut
 Semarak Hati - P. Ramlee dan Rubiah
 Rindu Hati Tidak Terkira - P. Ramlee
 Raga Musnah - P. Ramlee dan Rubiah

Lihat juga
 Filem Malaysia tahun 1951

Rujukan

Pautan luar

Juwita
Juwita
Juwita
Kategori:Filem bahasa Melayu